CELEX: 62010TN0074
Language: fi
Date: 2010-02-16 00:00:00
Title: Asia T-74/10: Kanne 16.2.2010 — Flaco Geräte v. SMHV — Delgado Sánchez (FLACO)

17.4.2010   
            
            
               FI
            
            
               Euroopan unionin virallinen lehti
            
            
               C 100/64
            
         Kanne 16.2.2010 — Flaco Geräte v. SMHV — Delgado Sánchez (FLACO)
   (Asia T-74/10)
   2010/C 100/94
   Kannekirjelmän kieli: englanti
   
      Asianosaiset
   
   
      Kantaja: Flaco Geräte GmbH (Gütersloh, Saksa) (edustaja: asianajaja M. Wirtz)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Jesús Delgado Sánchez (Socuellamos, Espanja)
   
      Vaatimukset
   
   
               —
            
            
               sisämarkkinoiden harmonisointiviraston (tavaramerkit ja mallit) toisen valituslautakunnan asiassa R 86/2009-2 23.11.2009 tekemä päätös on kumottava
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: kantaja
   
      Haettu yhteisön tavaramerkki: sanamerkki ”FLACO” luokkiin 7, 8, 9 ja 11 kuuluvia tavaroita varten
   
      Sen tavaramerkki- tai merkkioikeuden haltija, johon väitemenettelyssä on vedottu: vastapuoli valituslautakunnassa
   
      Tavaramerkki- tai merkkioikeus, johon väitemenettelyssä on vedottu: Espanjalainen tavaramerkki ”FLACO” luokkaan 7 kuluvia tavaroita varten
   
      Väiteosaston ratkaisu: yhteisön tavaramerkin rekisteröintiä koskevan hakemuksen hylkääminen osittain
   
      Valituslautakunnan ratkaisu: valituksen hylkääminen
   
      Kanneperusteet: neuvoston asetuksen N:o 207/2009 8 artiklan 1 kohtaa on rikottu, koska valituslautakunta otti virheellisesti huomioon tavaramerkin kattamien tavaroiden osalta tehdyn virheellisen käännöksen, johon väitemenettelyssä viitattiin; neuvoston asetuksen N:o 207/2009 42 artiklan 2 ja 3 kohdan rikkominen, koska valituslautakunta ei ottanut huomioon valittajan esittämää väitettä, jonka mukaan merkkiä ei ole käytetty